हाउसिंग बोर्ड कमिश्नर टीम के साथ पहुंचे नागौर, मकानों का किया सर्वे
बालवारोड स्थित हाउसिंग बोर्ड में मकानों के घटिया निर्माण को लेकर सोमवार को जयपुर से हाउसिंग बोर्ड के कमिश्नर ओपी सैनी सहित टीम के सदस्य नागौर पहुंचे। उनके साथ जोधपुर से एडिश्नल चीफ इंजीनियर केके माथुर, बीकानेर से हाउसिंग बोर्ड डिप्टी कमिश्नर एमसी उपाध्याय भी आए। अधिकारियों की टीम ने हाउसिंग बोर्ड में मकानों का निरीक्षण किया। रुके हुए काम को वापस शुरू करने को लेकर स्थानीय अधिकारियों के साथ मंथन किया। गौरतलब है कि अक्टूबर में मुख्यमंत्री वसुंधरा राजे ने नागौर दौरे के दौरान हाउसिंग बोर्ड में मकानों का औचक निरीक्षण किया। इस निरीक्षण के दौरान उन्होंने निर्माण कार्यों में गड़बड़ी को लेकर काम रुकवा दिया था। इसके कुछ दिन बाद अधिकारियों के एक दल ने नागौर का दौरा किया। नागौर हाउसिंग बोर्ड में कार्यरत आवासीय अभियंता, परियोजना अभियंता सहित चारों अधिकारियों को निलंबित कर दिया था। तब से काम रुका हुआ ही है। इसको लेकर सोमवार को अधिकारियों की टीम नागौर पहुंची। रुके हुए काम के साथ अधिकारियों ने निर्मित मकानों का भी सर्वे किया। इस दौरान नागौर हाउसिंग बोर्ड के आवासीय अभियंता केएस चौधरी भी उनके साथ थे।
अधिकारियों के आने का पता चलते ही आवंटी भी पहुंचे
हाउसिंगबोर्ड के अधिकारियों के नागौर पहुंचने का पता चलते ही कुछ आवंटी भी बालवा रोड पहुंच गए। इस दौरान आवंटियों ने अधिकारियों को मकान के निर्माण को लेकर अपनी समस्याएं बताई। इस पर अधिकारियों ने उनमें सुधार का आश्वासन दिया।
नागौर. हाउसिंगबोर्ड में मकानों के निर्माण का निरीक्षण करने पहुंंचे कमीश्नर ओपी सैनी अन्य अधिकारी।
hin_Deva hin_Deva hin_Deva hin_Deva hin_Deva